BAGUIO CITY - Nakemmeg ti maysa a lalaki kalpasan a natiliwan nga ar-aramaten daytoy ti nagan ti maysa a kapitan tapnu makaur-or iti tulong wenno abuloy para iti maysa a tao a saan met a pimmusay.
Immunan a nabigbig ti kapitan a ni Ruben Abenojar, Barangay Captain ti barangay Phil-Am, bayat a nabigbig ti suspek a ni Jovencio Fernandez Valdez, adda iti umno nga edad, tubo ti San Manuel, Pangasinan ken residente ti Purok 9, Irisan Baguio City.
Sigun kenni Kapitan Abenojar, idi pay laeng bulan ti Hunyo nga ar-aramaten ti nasao a suspek ti nagan daytoy tapnu makaur-or iti kwarta iti nagduduma nga opisina wenno establishemento iti siudad ti Baguio.
Maibasar iti imbestigasyon, isursursor ti suspek ti nasao a palso a surat kadua ti anak daytoy a menor de edad.
Kinuna dagiti otoridad, a posible a pasit ti sindakato ti isaysayangkat a solicitation ti nasao a suspek.
ilo_Latn ilo_Latn ilo_Latn ilo_Latn ilo_Latn